དེང་སང་འཛམ་གླིང་འདིར་དངོས་པོ་ཡར་རྒྱས་རྐྱང་བར་བསམ་བློ་བཏང་ནས་འགྲོ་བཞིན་པ་དེས་ཕྱི་ཡི་ལུས་པོའི་སྡུག་བསྔལ་ཉུང་དུ་འགྲོ་བ་དང་།མཐུན་རྐྱེན་ཡག་ཏུ་ཕྱིན་ནས་འཕྲོད་བསྟེན་སོགས་ལས་ལུས་ལ་བདེ་སྐྱིད་ཡོང་བ་ཞིག་ཡོད་ཀྱང་།སེམས་ཀྱི་སྡུག་བསྔལ་ཉུང་དུ་འགྲོ་བ་དང་།བདེ་སྐྱིད་མང་དུ་འགྲོ་བ་ལ་ཕན་གྱི་ཡོད་པ་མ་རེད།དེར་བརྟེན།ཆོས་ཡོད་མཁན་ཡིན་ནའང་རེད།ཆོས་མེད་མཁན་ཡིན་ནའང་རེད།གང་ལྟར་ང་ཚོ་མི་ལ་ལྷན་སྐྱེས་སུ་ཡོད་པའི་བྱམས་བརྩེ་ནི་ཧ་ཅང་གལ་པོ་འདུག་ཅེས་ངོས་ལ་ཚན་རིག་པས་རྒྱབ་སྐྱོར་བྱེད་ཀྱི་འདུགཚན་རིག་པ་ཞིག་གིས་མིའི་ལྷན་སྐྱེས་ཀྱི་རང་བཞིན་ནི་བྱམས་བརྩེ་རང་བཞིན་རེད་ཅེས་ཚོགས་འདུ་ཞིག་སྐབས་སུ་ཟླ་བ་དྲུག་ལོན་པའི་ཕྲུ་གུ་མིའི་སྐད་ཀྱི་ཐོག་ནས་ཤུགས་རྐྱེན་ཐེབས་མེད་པར་ལྷན་སྐྱེས་ཀྱི་རང་བཞིན་བཅོས་མ་མིན་པ་བསྡད་ཡོད་པ་ཞིག་ལ་འགུལ་བརྙན་ཞིག་བསྟན་པ་དང་།དེའི་ནང་དུ་ཕྲུ་གུ་གཉིས་ཀྱིས་སྤོ་ལོ་ཞིག་གྱེན་ལ་དེད་ནས་འགྲོ་བཞིན་པ་དང་གཅིག་གིས་གཅིག་ལ་གད་མོ་དགོད་བཞིན་མཉམ་རུབ་ཀྱིས་སྤོ་ལོ་དེ་ཡར་དེད་འགྲོ་གི་འདུགདེ་ཟླ་བ་དྲུག་ལོན་པའི་ཕྲུ་གུས་མཐོང་སྐབས་ཧ་ཅང་དགའ་སྣང་བྱང་སོང་།འཛུམ་ཤིག་ཤིག་བྱས་སོང་།དེ་རྗེས་འགུལ་བརྙན་དེ་ག་རང་གི་ནང་དུ་ཕྲུ་གུ་གཅིག་གིས་སྤོ་ལོ་ཡར་དེད་ནས་འགྲོ་བ་དང་།ཕྲུ་གུ་གཞན་ཞིག་གིས་སྒང་ནས་བཀག་སྟེ་རོགས་མི་བྱེད་པར་བསམ་ནག་བྱེད་པ་ཟླ་དྲུག་ལོན་པའི་ཕྲུ་གུ་དེས་མཐོང་བ་དང་མ་དགའ་བ་བྱེད་ཀྱི་འདུགདེ་ངོས་རང་གིས་མཐོང་སོང་།མི་སྐད་མ་ཤེས་པའི་ཕྲུ་གུ་དེས་བྱམས་བརྩེ་ལ་དགའ་བོ་བྱེད་ཀྱི་ཡོད་པ་དང་།གཅིག་གིས་གཅིག་ལ་བསམ་ནག་བྱས་ན་རང་བཞིན་གྱིས་མ་དགའ་བ་ཡོང་གི་ཡོད་པ་ཞིག་ཚན་རིག་པ་དེས་བསྟན་སོང་།དེ་བཞིན་སྨན་པའི་ཚན་རིག་པ་དེ་འདྲས་ཀྱང་ཁོང་ཁྲོ་ཟ་བ་དང་།འཇིགས་སྣང་ཆེན་པོ་སྐྱེས་པ་ཡང་ཡང་བྱུང་བ་ཡིན་ན་ང་ཚོའི་ལུས་པོའི་བདེ་ཐང་ཡོང་བའི་ཟེར་བ་དེ་ཉུང་དུ་འགྲོ་གི་རེད།སེམས་ལ་བྱམས་བརྩེ་དང་བདེ་སྐྱིད་བྱུང་ནས་ལྷོད་ལྷོད་བྱུང་བ་ཡིན་ན་ལ་ཕན་ཐོགས་ཆེན་པོ་ཡོད་པ་རེད་ཟེར་གྱི་འདུགམིའི་ལྷན་སྐྱེས་ཀྱི་རང་བཞིན་བྱམས་བརྩེ་ལྡན་པ་རེད་ཅེས་ཚན་རིག་མཁས་པས་ཀྱང་བཤད་ཀྱི་ཡོད་པ་རེད།དངོས་ཡོད་གནས་ཚུལ་རེད།